Olaf Eggen

Olaf Eggen (født 12. oktober 1883 i Snåsa, død 9. mai 1965 i Snåsa) var gårdbruker på Eggen og ordfører i Snåsa 1929–1934 og 1938–1945. Han var først folkevalgt ordfører i tre valgperioder, valgt på Bondepartiets liste, og deretter NS-oppnevnt ordfører fra 1941.  

Han hadde også andre verv i lokalsamfunnet. Han hadde verv i Snåsa sparebank 1928–47, var styremedlem i Snåsa handelsforening 1930–45 og styreformann for Snåsa meieri 1924–26.  I Eggens tid som ordfører var kommuneøkonomien stram. Viktige tema var kjøpet av gården Finsås til jordbruksskole, og tilførselsveier til jernbanestasjonene.

Olaf Eggen gikk i ungdomsårene på kristelig folkehøgskole i Trondheim og på landbruksskole i Tune i Danmark. Han overtok gården Eggen etter faren Ole Eggen i 1915 og overlot den til sønnen Odd Eggen i 1950. Faren Ole Eggen var ordfører 1894–1898 og 1902–1907.

På samme måte som andre ordførere sendte han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020. Rapporten fra Snåsa var skrevet av lærer Aadde.

Under landssvikoppgjøret i 1947 ble han dømt til ett år og fire måneders tvangsarbeid.

Referanser 

Personer fra Snåsa kommune
Ordførere i Snåsa
Sp-ordførere i Nord-Trøndelag
NS-ordførere i Nord-Trøndelag
Nordmenn fra andre verdenskrig
Nordmenn dømt i landssvikoppgjøret etter krigen
Norske bønder